# Moviment Revolució Ciutadana

El Moviment Revolució Ciutadana (en castellà Movimiento Revolución Ciudadana; MRC), és un partit polític equatorià fundat com plataforma, anomenada Fuerza Compromiso Social (FCS), per Iván Espinel. Agrupa els simpatitzants de Rafael Correa, després de la sortida de l'expresident de l'Alianza País en la disputa amb Lenín Moreno a principis del seu govern.

## Història

Sorgit com a Fuerza Compromiso Social (FCS), una plataforma política personal d'Iván Espinel, en el govern de Lenín Moreno va rebre el Ministeri d'Inclusió Econòmica i Social com a quota política i va passar a ser part de l'oficialisme, però en desembre del 2017 va renunciar, enmig de denúncies de corrupció de quan treballava a l'Institut Equatorià de Seguretat Social. Paral·lelament, s'havia produït una ruptura en el moviment oficialista Alianza País, després del viratge cap a la dreta neoliberal del govern de Lenín Moreno i el 2019, el moviment va integrar a les seves files la Revolución Ciudadana de Rafael Correa, que es va tornar la facció majoritària dins de l'organització.
En desembre de 2020, Andrés Arauz va ser designat com a president de FCS. Inicialment s'havia plantejat que Arauz estigués acompanyat com a candidat a la vicepresidència de Rafael Correa, president de la República entre 2007 i 2017. No obstant això, el 16 de setembre de 2020 va anunciar que seria el comunicador Carlos Rabascall el company d'Arauz com a binomi presidencial després que la condemna de vuit anys de presó per suborn contra Rafael Correa fos ferma. La decisió va implicar també la inhabilitació de per vida de Correa per a ocupar càrrecs d'elecció popular.
Després de les eleccions presidencials de l'Equador de 2021 que Arauz va perdre les eleccions contra Guillermo Lasso a la segona volta, diversos dels integrants originals van abandonar el moviment i Revolució Ciutadana va convocar a una convenció nacional, a l'agost de 2021, en què es va canviar el nom a Moviment Revolució Ciutadana, i la seva imatge, i triant a l'exministra Marcela Aguiñaga com la seva presidenta.

## Ideologia

L'organització es troba centrada en la figura de l'expresident Rafael Correa, adscrit a l'autodenominat socialisme del segle XXI, que ha governat part de l'Amèrica Llatina a principis de segle. Defensa les autoproclamades revolucions bolivarianes, ciutadanes i altres projectes polítics part d'aquesta ideologia. Es proclamen a la vegada hereus de la revolució liberal d'inicis de segle xx, així com també d'altres moviments revolucionaris.

## Referències

* ↑ «Iván Espinel, otro funcionario del régimen que renuncia en medio de polémicas» (en castellà). El Universo, 12-12-2017. [Consulta: 12 març 2025].
* ↑ Cajas Guijarro, John. «¿Hacia dónde va el Ecuador de Lenín Moreno?» (en castellà). Nueva Sociedad, 01-06-2018. [Consulta: 12 març 2025].
* ↑ «Rafael Correa intentó aceptar su precandidatura a la Vicepresidencia de forma virtual; el Consejo Nacional Electoral no entregó el formulario a Pierina Correa» (en castellà). El Universo, 01-09-2020. [Consulta: 2 setembre 2020].
* ↑ «El correísmo reemplaza a Rafael Correa por Carlos Rabascall como precandidato a la Vicepresidencia» (en castellà). El Universo, 16-09-2020. [Consulta: 15 desembre 2020].
* ↑ «Ordenan captura de Rafael Correa para que cumpla condena por corrupción». Semana.com Últimas Noticias de Colombia y el Mundo, 24-09-2020. [Consulta: 16 desembre 2020].
* ↑ «El conservador Guillermo Lasso gana las presidenciales de Ecuador» (en castellà). France 24, 12-04-2021. [Consulta: 28 febrer 2024].
* ↑ «Marcela Aguinaga asumió las riendas del correismo» (en castellà). El Comercio, 29-08-2021. [Consulta: 12 març 2025].